ಗುಂಜನ್ ಸಕ್ಸೇನ

೨೦೨೦ ನೇ ಇಸವಿಡ್ ಬೈದಿನ ಹಿಂದಿ ಸಿನೆಮಾ ಗುಂಜನ್ ಸಕ್ಸೇನ: ದ ಕಾರ್ಗಿಲ್ ಗರ್ಲ್  ಪನ್ಪಿನವು ಆರೆನ ಜೀವನದ ಘಟನೆಲೆಟ್ದ್ ಪ್ರಭಾವಿತವಾದ್ ಮಲ್ದಿನ ಸಿನೆಮಾ.

ಮೆರೆನ ಮಸ್ತ್ ಪ್ರಸಿದ್ದವಾಯಿನ "ದ ಕಾರ್ಗಿಲ್ ಗರ್ಲ್" ಪನ್ಪಿನ ಆತ್ಮಕತೆ ಪೆಂಗ್ವಿನ್ ಪಬ್ಲಿಷರ್ ಬಿಡುಗಡೆ ಮಲ್ದೆರ್.

 ಸುರುತ್ತ ಜೀವನ 
ಗುಂಜನ್ ಒಂಜಿ ಸೇನಾ ಕುಟುಂಬೊದ ಮಗಲ್. ಆರೆನ ಅಮ್ಮೆರ್  ಲೆಪ್ಟಿನೆಂಟ್ ಕೊಲೊನೆಲ್ ಅನೂಪ್ ಕುಮಾರ್ ಸಕ್ಸೇನಾ ಬುಕ್ಕೊ ಮೆರೆನ ಪಲಯೆ ಲೆಪ್ಟಿನೆಂಟ್ ಕೊಲೊನೆಲ್  ಅಂಶುಮಾನ್ ಭಾರತೀಯ ಸೇನೆಡ್ ಕೆಲಸ ಮಲ್ದೆರ್. ಮೇರ್ ಬೌತಶಾಸ್ತ್ರೊಡು ಬಿ. ಎಸ್ಸಿ  ಪದವಿನ್ ದೆಲ್ಲಿ ವಿಶ್ವವಿದ್ಯಾಲಯದ ಹಂಸರಾಜ್ ಕಾಲೇಜ್ ಡ್ದ್ ಪಡೆತೆರ್.

ಭಾರತೀಯ ವಾಯುಪಡೆಟ್ ಸೇವೆ
೧೯೯೬ ನೇ ಇಸವಿಡ್ ಭಾರತೀಯ ವಾಯು ಪಡೆಕ್ ಪೈಲೆಟ್ ಆದ್ ಸೇರಿನ ೬ ಪೊಂಜೊವುಲೆಡ್ ಮೇರ್ ಲಾ ಒರ್ತಿ thumb| HAL ಚೀತಾ ಕೊನೊಪಿನ ಗುಂಜನ್ ಸಕ್ಸೇನಾ ಗುಂಜನ್ ಕಾರ್ಗಿಲ್ ಯುದ್ಧ ಭೂಮಿಡ್ ಪೈಲೆಟ್ ಆದ್ ಕೆಲಸ ಮಲ್ಪುನಗ ಅರೆಗ್ ೨೪ ವರ್ಷ ಪ್ರಾಯ ಆದಿತ್ತ್ ಂಡ್. ಕಾರ್ಗಿಲ್ ಯುದ್ಧ ದ ಆಪರೇಷನ್ ವಿಜಯ್ ದ ಭಾಗ ಆದಿತ್ತಿನ ಮೇರ್ ೧೩,೦೦೦ ಡ್ದ್ ೧೮,೦೦೦ ಎತ್ತರೊಡು ಕೆಲಸ ಮಲ್ತೊಂದಿತ್ತರ್. ಧ್ರಾಸ್ ಬುಕ್ಕೊ ಬಟಾಲಿಕ್ ದಂಚಿನ ದುರ್ಗಮ  ಜಾಗೆಗ್ ಸಾಮಾನ್ ಕೊನವರೆಲಾ ಆರ್ ಸಹಾಯ ಮಲ್ತೆರ್.  ಈತ್ ಮಾತ್ರ ಅತ್ತಾಂದೆ ವೈರಿಲೆನ ಜಾಗೊದ ಕಣ್ಗಾವಲು ಮಲ್ಪುನಲಾ ಜವಾಬ್ದಾರಿ ಆರೆಗ್ ಇತ್ತ್ ಂಡ್. ಆರ್ ತಾತ್ಕಾಲಿಕ ವಾಯಿನ ಇಳಿದಾನೊಡು ಜಪ್ಪೊಡಾದಿತ್ತ್ಂಡ್  ಯುದ್ದ ಜಾಗೊಗು ಶ್ರೀ ನಗರೊಡ್ದ್ ಮಸ್ತ್ ಸಲ ಪೋದು, ೯೦೦ ಸೈನಿಕೆರೆನ್ ಅಲ್ತ್ ಡ್ದ್ ಲೆತೊಂದು ಬರಿಯರೆ ಕೆಲಸ ಮಲ್ದಿನ  ೧೦ ಪೈಲೆಟ್ ಲೆಡ್, ಇತ್ತಿನ ಒರ್ತಿಯೇ ಪೊಂಜೊವು.

ಖಾಸಗಿ ಜೀವನ
ಗುಂಜನ್ ಮೆರನ ಕಂಡನಿ ವಿಂಗ್ ಕಮಾಂಡರ್ ಗೌತಮ್ ನರೈನ್ ಮೇರ್ ಲಾ ಭಾರತೀಯ  ವಾಯು ಪಡೆತ ಪೈಲೆಟ್. ಆರ್ Mi-17  ಹೆಲಿಕಾಪ್ಟರ್ ದ ಪೈಲೆಟ್ ಆದಿತ್ತೆರ್. ರಾಷ್ಡ್ರೀಯ ರಕ್ಷಣಾ ಅಕಾಡೆಮಿಡ್ ತರಬೇತಿ ಕೊರ್ಪಿನಾರ್ ಆದಿತ್ತೆರ್. ಈ ದಂಪತಿಲೆಗ್ ೨೦೦೪ಟ್ಟ್ ಮಗಲ್ ಪ್ರಗ್ಯ ಪುಟ್ಟಿಯಲ್.

ಸಾಧನೆ
 ಯುದ್ಧ ಭೂಮಿಗ್ ಹೆಲಿಕಾಪ್ಟರ್ ಕೊನೊಯಿನ ಸುರುತ ಪೊಂಜೊವು - ಲಿಮ್ಕಾ ಬುಕ್ ಆಫ್ ರೆಕಾರ್ಡ್ ಡ್ ಉಲ್ಲೇಖ ಉಂಡು.
 ಕಾಡ್ ಬುಕ್ಕೊ ಹಿಮೊಟ್ ಉಳಿವು ಎಂಚ ಪನ್ಪಿನೆತ್ತ ಬಅಗೆಟ್ ತರಬೇತಿ ದೆತೊಂದಿನ ಸುರುತ ಪೊಂಜೊವು
 ಕಾರ್ಗಿಲ್ ಯುದ್ದೊಡ್ದ್ ಬುಕ್ಕೊ ಉತ್ತರ ಪ್ರದೇಶೊದ ಒಂಜಿ ಸಂಸ್ಥೆ ಕೊರಿನ ಶೌರ್ಯವೀರ್ ಪ್ರಶಸ್ತಿ ವಿಜೇತೆ.https://www.ndtv.com/blog/won-t-let-anyone-take-away-my-achievements-gunjan-saxena-on

 ಉಲ್ಲೇಕೋಲು 

ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧